અમર-આકૃતિની સંસ્કારનિશ્રામાં ઊછરેલા અંશમાં ભારતીયપણું મોજૂદ હતું. તેની વાતોમાં ઘણી વાર દાદીમાનો રેફરન્સ ડોકાતો. કદાચ એટલે જ અમેરિકાની ટીનએજ જનરેશનમાં તે નોખો પડતો. હાઈ સ્કૂલના સહાધ્યાયીનું આ નોખાપણું ક્રિસ્ટીનાને આકર્ષતું : અંશ, અમેરિકન કલ્ચરમાં ટીનએજથી જ ડેટિંગ શરૂ થઈ જતું હોય છે એટલે તેં ડેટ પર જવાનો પ્રસ્તાવ મૂક્યો એની મને નવાઈ નહોતી લાગી, પણ તારા સંયમિત વર્તને મને જીતી લીધી. બીજું કોઈ હોત તો અવળુંસવળું ધારી લેત. ક્લાસના ટૉપરેન્કર અને સ્કૂલના મોસ્ટ ડિઝર્વિંગ બૉય માટે ગમે એવું ધરાય પણ કેમ!